Samtlige 69 passagerere og de fire besætningsmedlemmer var en tur omkring Aalborg Sygehus efter at SAS-flyet var nødlandet i Aalborg Lufthavn søndag eftermiddag. 40 af dem blev tilsetb på skadesstuen og fem måtte indlægges. Udover de fysiske skrammer var mange af passagererne naturligvis stærkt chokerede efter den dramatiske landing. - Det er en fast del af vores beredskab, at alle får tilbudt krisehjælp fra psykologer, og mange tager imod det med det samme, mens andre først henvender sig senere, så derfor er krisehjælpen til rådighed i længere tid efter begivenheden, siger overlæge Charlotte Buch Gøthgen til TV2/Nord. Søndag aften kunne hun kostatere, at alt var forløbet efter planen. - Jeg vil gerne uddele ros til alle. De bestod prøven, da det gjaldt, siger overlægen.

Referat:
Aalborg Sygehus var klar med sin katastrofeplan da SAS-flyet var nødlandet.